Document ID: 31991R0266

ΚΑΝΟΝΙΣΜΟΣ ( ΕΟΚ ) αριθ . 266/91 ΤΗΣ ΕΠΙΤΡΟΠΗΣ της 1ης Φεβρουαρίου 1991 για την τροποποίηση του κανονισμού ( ΕΟΚ ) αριθ . 3816/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές στον τομέα του χοιρείου κρέατος προοριζομένου για την Πορτογαλία και προερχομένου από τα άλλα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ), και ιδίως το άρθρο 7 παράγραφος 1,
τον κανονισμό ( ΕΟΚ ) αριθ . 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας ( 3 ), όπως τροποποιήθηκε από τον κανονισμό ( ΕΟΚ ) αριθ . 3296/88, και ιδίως το άρθρο 13,
Εκτιμώντας :
ότι ο κανονισμός ( ΕΟΚ ) αριθ . 3816/90 της Επιτροπής ( 4 ) καθόρισε τις λεπτομέρειες εφαρμογής του συμπληρωματικού μηχανισμού στις συναλλαγές ορισμένων προϊόντων του τομέα του χοιρείου κρέατος με προορισμό την Πορτογαλία -
ότι πρέπει να τροποποιηθεί το εβδομαδιαίο όριο που εφαρμόζεται στα πιστοποιητικά ΣΜΣ για να αντικατοπτρίζεται πιστότερα το ρεύμα των συναλλαγών -
ότι ο κανονισμός ( ΕΟΚ ) αριθ . 569/86 προβλέπει πιστοποιητικά ΣΜΣ κατά την εισαγωγή για τα προϊόντα προελεύσεως τρίτων χωρών - ότι ο κανονισμός ( ΕΟΚ ) αριθ . 574/86 της Επιτροπής της 28ης Φεβρουαρίου 1986 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ. 3296/88, προβλέπει λεπτομερείς κανόνες επί του θέματος - ότι είναι αναγκαίο να τροποποιηθεί ο κανονισμός ( ΕΟΚ ) αριθ . 3816/90 εις τρόπον ώστε να προσδιοριστεί - ότι ορισμένες από τις διατάξεις του εφαρμόζονται επίσης στα πιστοποιητικά αυτά και να καθοριστούν ορισμένα θέματα του συστήματος εγγυήσεων που συνδέονται με τα πιστοποιητικά αυτά -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 3816/90 τροποποιείται ως εξής :
1 . Ο τίτλος αντικαθίσταται από το ακόλουθο κείμενο :
"Κανονισμός ( ΕΟΚ ) αριθ . 3816/90 της Επιτροπής της 19ης Δεκεμβρίου 1990 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές για ορισμένα προϊόντα του τομέα του χοιρείου κρέατος με προορισμό την Πορτογαλία ."
2 . Τα άρθρα 5, 6 και 7 αντικαθίστανται από το ακόλουθο κείμενο :
"Άρθρο 5
Το σύνολο των ποσοτήτων που εμφαίνονται σε ένα πιστοποιητικό ΣΜΣ που ζητείται από δεδομένο εμπορευόμενο δεν μπορεί να υπερβεί, εβδομαδιαίως, για κάθε ομάδα προϊόντων που προσδιορίζεται στο παράρτημα, τους 27 τόνους ζωντανού βάρους για τα ζωντανά ζώα ή τους 44 τόνους για το κρέας ή τα προϊόντα κρέατος .
Άρθρο 6
Το πιστοποιητικό ΣΜΣ που προβλέπεται στο άρθρο 1 του κανονισμού ( ΕΟΚ ) αριθ . 569/86 και το πιστοποιητικό ΣΜΣ κατά την εισαγωγή που προβλέπεται στο άρθρο 3 του ιδίου κανονισμού έχουν, για όλα τα προϊόντα που απαριθμούνται στο παράρτημα, διάρκεια ισχύος 18 ημερών από την ημερομηνία της πραγματικής εκδόσεώς τους, σύμφωνα με το άρθρο 21 παράγραφος 2 του κανονισμού ( ΕΟΚ ) αριθ. 3719/88 .
Άρθρο 7
1 . Η εγγύηση σχετικά με το πιστοποιητικό ΣΜΣ που αναφέρεται στο άρθρο 6 καθορίζεται ως εξής :
- 4 Ecu ανά 100 χιλιόγραμμα ζωντανού βάρους για τους ζωντανούς χοίρους και
- 5 Ecu ανά 100 χιλιόγραμμα για όλα τα άλλα προϊόντα που αναφέρονται στο παράρτημα .
2 . Το άρθρο 8 του κανονισμού ( ΕΟΚ ) αριθ . 574/86 εφαρμόζεται, τηρουμένων των αναλογιών, στα πιστοποιητικά εισαγωγής που προβλέπονται στο άρθρο 3 του κανονισμού (ΕΟΚ ) αριθ . 569/86 ." Άρθρο 2 Ο παρών κανονισμός αρχίζει να ισχύει στις 4 Φεβρουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 1 Φεβρουαρίου 1991 .

Labels: 3
18
17